Os carrascals d'as parameras d'o Sistema Iberico se troban entre os 1000 y 1400 m y consisten en un denso matullar de carrasquizos d'a subespecie Quercus ilex ballota que no plegan a arbol. As millors representacions se troban en os Paramos de Molina ye Barahona, sobretot en as versants d'a cuenca alta de Xalón, en l'Alta Alcarria, en o Mayestrato y en cheneral en a redolada de totas as sierras d'o Sistema Iberico. Ocupan suelos pobres sobre substratos rocosos de calsineras masivas, substratos que no tienen guaire intrés agricola y que han permeso que se conserven encara prou bien.